AaB-målmand Nicolai Larsen har ingen tydelige skader på sit knæ. Han måtte ellers melde fra til søndagens kamp mod OB.

Det var alligevel ikke en alvorlig skade, der gjorde, at AaB's målmand, Nicolai Larsen, måtte udgå fra søndagens kamp mod OB allerede under opvarmningen. Han fik en MR-scanning mandag morgen, og om aftenen viste resultatet, at der ikke er noget tydeligt galt med knæet. Alligevel er AaB's målmand bekymret. - Det er ikke noget alvorligt, men jeg er selvfølgelig bekymret, for jeg ved ikke, hvad det skyldtes der til træningen, siger Nicolai Larsen til TV2/Nord. Nicolai Larsen kan både løbe og cykle, men han har ikke fået testet hvor meget knæet egentlig kan holde til. Han er ikke bekymret for, at knæet kan stå i vejen for karrieren. - Så langt tænker jeg slet ikke. Indtil videre er det en overbelastning, men det er kun et gæt, siger Nicolai Larsen til TV2/Nord.